LIETUVOS BANKO VALDYBA

NUTARIMAS

DĖL EUROPOS BANKININKYSTĖS INSTITUCIJOS PRIIMTŲ GAIRIŲ DĖL ANKSTESNIŲ LAIKOTARPIŲ DUOMENŲ PAKARTOTINIO PATEIKIMO PAGAL EBI ATASKAITŲ TEIKIMO SISTEMĄ TAIKYMO

2024 m. spalio 14 d. Nr. 03-114

Vilnius

Vadovaudamasi Lietuvos Respublikos Lietuvos banko įstatymo 8 straipsnio 2 dalies 2 ir 8 punktais, 11 straipsnio 1 dalies 7 punktu ir atsižvelgdama į 2010 m. lapkričio 24 d. Europos Parlamento ir Tarybos reglamento (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB, 16 straipsnio 3 dalį, Lietuvos banko valdyba n u t a r i a:

1. Lietuvos bankas, vykdydamas jam pavestas finansų rinkos priežiūros funkcijas ir finansų sektoriaus subjektų pertvarkymo institucijos funkcijas, vadovausis Europos bankininkystės institucijos (toliau – EBI) priimtomis Gairėmis dėl ankstesnių laikotarpių duomenų pakartotinio pateikimo pagal EBI ataskaitų teikimo sistemą (EBA/GL/2024/04) (toliau – Gairės).

2. Finansų sektoriaus subjektai, teikiantys duomenis pagal EBI sukurtą priežiūros ir pertvarkymo ataskaitų teikimo sistemą, turėtų laikytis Gairėse nustatytų reikalavimų bei rekomendacijų ir jais vadovautis.

Valdybos pirmininkas	Gediminas Šimkus